open-index/open-wikipedia-markdown huggingface dataset:
Γεώργιος - Ιωάννης Νυχάς

Ο **Γεώργιος - Ιωάννης Νυχάς** (γεν. 1954) είναι Έλληνας ακαδημαϊκός, επιστήμων τροφίμων και ομότιμος καθηγητής του Γεωπονικού Πανεπιστημίου Αθηνών, με συμβολή στον τομέα της μικροβιολογίας και ασφάλειας τροφίμων, ο οποίος είναι τακτικό μέλος (*fellow*) και αντιπρόεδρος της Ελληνικής Γεωργικής Ακαδημίας. 

Θεωρείται ως ένας από τους πιο δραστήριους Έλληνες ερευνητές της ημεδαπής, έχει δημοσιεύσει περισσότερες από 520 επιστημονικές εργασίες και το ερευνητικό του έργο τυγχάνει ευρείας διεθνούς απήχησης με περισσότερες από **38.000** αναφορές και δείκτη αναγνώρισης, *[[Δείκτης επιστημονικής ποιότητας h|h-index]]*, 101.

## Ερευνητική σταδιοδρομία
Σπούδασε γεωπονία στο Γεωπονικό Πανεπιστήμιο Αθηνών (1973-1979), από όπου έλαβε το πτυχίο του γεωπόνου. Συνέχισε τις σπουδές του στην Αγγλία, στο Πανεπιστήμιο του Μπαθ (1981-1984), όπου έλαβε διδακτορικό δίπλωμα στο αντικείμενο της μικροβιολογίας τροφίμων, με έμφαση στην ασφάλεια και ποιότητα τροφίμων. Στη συνέχεια εκπλήρωσε τις στρατιωτικές του υποχρεώσεις στον Ελληνικό Στρατό.

Το χρονικό διάστημα 1988-1990 εργάστηκε στο Ηνωμένο Βασίλειο ως μεταδιδακτορικός ερευνητής στο University of Bath, κάνοντας έρευνα πάνω στα παθογόνα βακτήρια των τροφίμων, *St. aureus*. Μετά επέστρεψε στην Ελλάδα και υπηρέτησε επί σειρά ετών ως μέλος ΔΕΠ στο Τμήμα Επιστήμης Τροφίμων και Διατροφής του Ανθρώπου του Γεωπονικού Πανεπιστημίου Αθηνών, διδάσκοντας μαθήματα μικροβιολογίας τροφίμων, υγιεινής και ασφάλειας τροφίμων, καθώς και συστημάτων διασφάλισης ποιότητας. Διετέλεσε διευθυντής εργαστηρίων, υπεύθυνος μεταπτυχιακών προγραμμάτων και επιστημονικός υπεύθυνος εθνικών και ευρωπαϊκών ερευνητικών έργων. Το ερευνητικό του έργο επικεντρώνεται στη μικροβιολογία τροφίμων, τη βιοσυντήρηση, την πρόβλεψη μικροβιακής ανάπτυξης, την ασφάλεια τροφίμων και τη διασφάλιση ποιότητας. Συχνά έχει προβεί σε δημόσιες παρεμβάσεις στα ελληνικά ΜΜΕ για θέματα τροφίμων.

## Αναγνώριση
Έχει εκλεγεί τακτικό μέλος της Ελληνικής Γεωργικής Ακαδημίας για τη συνολική επιστημονική του προσφορά. Υπηρέτησε την περίοδο 2022-2026 ως αντιπρόεδρος της εν λόγω Ακαδημίας. 

Τα έτη 2021, 2022, 2023, 2024 και 2025 το όνομά του συμπεριλήφθηκε στους καταλόγους Elsevier Data στο ανώτερο 2% των ερευνητών παγκοσμίως -βάσει βιβλιομετρικών δεικτών- στο πεδίο της μικροβιολογίας τροφίμων (με δείκτη απήχησης c: 3,5366).

## Παραπομπές


## Εξωτερικοί σύνδεσμοι
* Google Scholar
* Βιογραφικό σημείωμα

Κατηγορία:Έλληνες πανεπιστημιακοί
Κατηγορία:Μέλη της Ελληνικής Γεωργικής Ακαδημίας
Κατηγορία:Καθηγητές Γεωπονικού Πανεπιστημίου Αθηνών
Κατηγορία:Έλληνες επιστήμονες
Κατηγορία:Έλληνες επιστήμονες τροφίμων
Δοριές Λασιθίου

Οι **Δοριές** ή **Δωριές** είναι πολύ μικρός οικισμός της Κρήτης στην Περιφερειακή Ενότητα Λασιθίου.

## Γενικά στοιχεία
Οι Δοριές βρίσκονται στο Επάνω Μιραμπέλλο, δυτικά του κόλπου Μιραμπέλλου, σε υψόμετρο 495 μέτρων ενώ απέχουν περίπου 22 χιλιόμετρα Β.-ΒΔ. από τον Άγιο Νικόλαο (έδρα του δήμου) και 12 χιλιόμετρα Α.-ΒΑ. από το κέντρο της Νεάπολης. Πρόκειται για αγροτικό χωριό με σπίτια που αποτελούν αξιόλογα δείγματα ορεινής κρητικής αρχιτεκτονικής ενώ χαρακτηριστικό τοπόσημό του είναι η τεχνητή ανοικτή δεξαμενή συγκέντρωσης όμβριων υδάτων που προέκυψε από τη συνένωση 14 προγενέστερων στερνών της περιοχής. 

Αναφέρονται επίσημα, μετά την Τουρκοκρατία και την Ένωση της Κρήτης με την Ελλάδα, γραμμένες ως η *Δουργιά* να προσαρτώνται στην κοινότητα Καστελλίου. Το 1940 το όνομά διορθώθηκε σε Δοριαί. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με την Φουρνή, το Σύρμεσο και τον Χαυγά αποτελούν την Κοινότητα Φουρνής, που υπάγεται στην Δημοτική Ενότητα Νεαπόλεως του Δήμου Αγίου Νικολάου και σύμφωνα με την απογραφή 2021 απογράφησαν 30 κάτοικοι ενώ με αυτήν του 2011 ήταν 36. 

## Εξωτερικοί σύνδεσμοι

* Μονή των Αγίου Κωνσταντίνου και Ελένης στις Δωριές στον ιστότοπο cretanbeaches.com.
* Λίμνη στις Δωριές από τον ιστότοπο www.cretanbeaches.com.

## Παραπομπές


Δοριές
Κατηγορία:Δήμος Αγίου Νικολάου
Νόμος περί Μείζονος Αμβούργου

Ο **Νόμος περί Μείζονος Αμβούργου και Άλλων Εδαφικών Προσαρμογών** (γερμ. *Gesetz über Groß-Hamburg und andere Gebietsbereinigungen*) ήταν νόμος που θεσπίστηκε από την κυβέρνηση του Χίτλερ στις 26 Ιανουαρίου 1937, με ισχύ από την 1η Απριλίου 1937, ο οποίος επέκτεινε την υπάρχουσα επικράτεια του Αμβούργου ώστε να συμπεριλάβει οικονομικά σημαντικές περιοχές από γειτονικές πρωσικές περιφέρειες και ανεξάρτητες πόλεις. Αυτές περιλάμβαναν τις πόλεις Άλτονα και Βάντσμπεκ στην επαρχία του Σλέσβιχ-Χόλσταϊν, καθώς και το Χάρμπουργκ-Βίλχελμσμπουργκ στην επαρχία του Ανόβερου, το οποίο έγινε μέρος του ενιαίου δήμου του Αμβούργου την 1η Απριλίου 1938 και, μαζί με την πόλη Μπέργκεντορφ του Αμβούργου, έχασαν την ανεξαρτησία τους. Σε αντάλλαγμα, το Αμβούργο παραχώρησε στην Πρωσία κυρίως την επικράτεια του Ρίτσεμπιτελ, τη νήσο Νόιβερκ, την πόλη του Κουξχάφεν, καθώς και άλλες μικρότερες περιοχές. Ως αποτέλεσμα, η έκταση του Αμβούργου αυξήθηκε κατά 80% και ο πληθυσμός του κατά 41%.  Κύρια στόχευση του νόμου ήταν η συγκέντρωση της οικονομικής δύναμης, και πράγματι στο Μείζον Αμβούργο που δημιουργήθηκε βρισκόταν το ένα τρίτο της βιομηχανίας αλιείας, το ένα τέταρτο της ναυπηγικής δραστηριότητας και το ένα πέμπτο της βιομηχανίας ορυκτέλαιων του Τρίτου Ράιχ. 

Ο νόμος ρύθμιζε επίσης μια σειρά από άλλες εδαφικές αλλαγές, κυρίως στη βόρεια Γερμανία. Το Λύμπεκ έχασε την εδαφική του ανεξαρτησία και έγινε μέρος της πρωσικής επαρχίας του Σλέσβιχ-Χόλσταϊν. Ορισμένοι θύλακες στην παραμεθόρια περιοχή μεταξύ Μεκλεμβούργου και Πρωσίας καταργήθηκαν. Το ελεύθερο κρατίδιο του Όλντενμπουργκ παραχώρησε την επικράτειά του στην επαρχία του Σλέσβιχ-Χόλσταϊν και η πρωσική πόλη Βιλχελμσχάφεν έγινε μέρος του Όλντενμπουργκ. 

Μετά τον Δεύτερο Παγκόσμιο Πόλεμο, έγιναν προσπάθειες αναθεώρησης ορισμένων διατάξεων του νόμου, αλλά οι περισσότερες από αυτές δεν εφαρμόστηκαν. Μόνο η Συνθήκη του Κουξχάφεν του 1961 οδήγησε σε ανταλλαγή γης μεταξύ του Αμβούργου και της Κάτω Σαξονίας. Υπάρχουν, ωστόσο, μέχρι σήμερα εκκλήσεις από τοπικά κινήματα για μεγαλύτερη αυτονομία ή και ανεξαρτησία των περιφερειών.

## Παραπομπές

Κατηγορία:Ιστορία του Αμβούργου
Ανθεμίς η εριώδης

[μικρογραφία|Ανθεμίς η εριώδης (''Anthemis tomentosa''), [Λιμνοθάλασσα Επανομής|Ποταμός Επανομής, Ν. Θεσσαλονίκης]]
Η **Ανθεμίς η εριώδης** ή **Ανθεμίδα η γναφαλώδης** (επιστημονική ονομασία *Anthemis tomentosa)* είναι ένα μονοετές ποώδες φυτό της οικογένειας των Αστεροειδών (Asteraceae), που αναπτύσσεται σχεδόν αποκλειστικά σε αμμώδεις και πετρώδεις ακτές.

## Ετυμολογία
Το όνομα του  γένους *Anthemis*, προέρχεται από την αρχαία ελληνική λέξη «ἀνθεμίς», που σημαίνει «ανθισμένο», «μικρό άνθος». Ήταν το όνομα που χρησιμοποιούσαν οι αρχαίοι Έλληνες (π.χ. ο Διοσκουρίδης) για διάφορα είδη χαμομηλιού. Το όνομα του είδους *tomentosa*, προέρχεται από τη λατινική λέξη «tomentum» (που σημαίνει «γέμισμα μαξιλαριού από μαλλί ή χνούδι»). Στη βοτανική, ο όρος χρησιμοποιείται για να περιγράψει ένα φυτό που καλύπτεται από πυκνό, εριώδες (μαλλιαρό) τρίχωμα, το οποίο είναι το κύριο αναγνωριστικό χαρακτηριστικό του είδους.

## Γεωγραφική Κατανομή
Το είδος είναι τυπικό της Κεντρικής και Ανατολικής Μεσογείου. Συναντάται στην Ιταλία, την Αλβανία, την Τουρκία και την Κύπρο ενώ στην Ελλάδα εξαπλώνεται σε όλη την παράκτια ζώνη, από το Ιόνιο μέχρι το Αιγαίο και την Κρήτη.

## Οικολογία
[μικρογραφία|Ανθεμίς η εριώδης (''Anthemis tomentosa''), [Ποσείδι Χαλκιδικής|Ακρωτήριο Ποσείδι, Ν. Χαλκιδικής]]
Είναι αμμόφιλο είδος. Ζει αποκλειστικά σε αμμώδεις ακτές, αμμοθίνες και μερικές φορές σε βραχώδεις σχισμές κοντά στο κύμα (αλοφυτική βλάστηση). Είναι εξαιρετικά ανθεκτικό στην υψηλή αλατότητα και τους ισχυρούς ανέμους. Το λευκό τρίχωμα λειτουργεί ως «μονωτικό» απέναντι στο αλάτι και τη ζέστη. Ως μονοετές φυτό, ολοκληρώνει τον κύκλο του γρήγορα την άνοιξη πριν αρχίσει η έντονη ξηρασία του καλοκαιριού.

## Περιγραφή φυτού
Είναι μονοετής πόα που φτάνει σε ύψος 10–30 εκ. Οι βλαστοί του είναι συχνά έρποντες ή ανερχόμενοι.Τα φύλλα είναι δις-πτεροσχιδή, αλλά το πιο εντυπωσιακό είναι η γκριζωπή-λευκή όψη τους λόγω της πυκνής κάλυψης από τρίχες. Αυτό το «χνούδι» προστατεύει το φυτό από την εξάτμιση του νερού και την αντανάκλαση του ήλιου στις παραλίες. Τα άνθη (Κεφάλια) μοιάζουν με μαργαρίτες. Έχουν λευκά εξωτερικά άνθη (γλωσσοειδή) και κίτρινα εσωτερικά (σωληνοειδή). Η διάμετρος της ανθοκεφαλής είναι περίπου 2–3 εκ. Η περίοδος ανθοφορίας του είναι συνήθως από τον Απρίλιο έως τον Μάιο.

## Υποείδη
Στην Ελλάδα υπάρχουν συγκεκριμένα υποείδη, όπως το *A. tomentosa* subsp. *tomentosa* και το ενδημικό *A. tomentosa* subsp. *heracleotica*.

## Παραπομπές


## Πηγές

* Lafranchis T. & Sfikas G. 2001, Flowers of Greece (Vol. I-II).

* Pignatti, S. (1982). Flora d'Italia. Edagricole.
* Tutin, T.G. et al. (1976): Flora Europaea, Vol. 4. Cambridge University Press.

Κατηγορία:Ελληνική χλωρίδα
Τσαμπί Λασιθίου

Το **Τσαμπί** είναι ακατοίκητος οικισμός της Κρήτης στην Περιφερειακή Ενότητα Λασιθίου.

## Γενικά στοιχεία
Το Τσαμπί βρίσκεται προς τα παράλια του Βόρειου Κρητικού Πελάγους, στο Επάνω Μιραμπέλλο, σε υψόμετρο 280 μέτρων ενώ απέχει περίπου 24 χιλιόμετρα βορειοδυτικά από τον Άγιο Νικόλαο (έδρα του δήμου) και 6 χιλιόμετρα βόρεια από τη Νεάπολη. Αναφέρεται επίσημα, μετά την Τουρκοκρατία και την Ένωση της Κρήτης με την Ελλάδα, να προσαρτώνται στην τότε κοινότητα Λατσίδας. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, ανήκει στην Κοινότητα Αγίου Αντωνίου, που υπάγεται στην Δημοτική Ενότητα Νεαπόλεως του Δήμου Αγίου Νικολάου και σύμφωνα με την απογραφή 2021 δεν απογράφησαν μόνιμοι κάτοικοι.  

Οι απογραφές πληθυσμού μετά τον Β' Παγκόσμιο πόλεμο είναι:

## Παραπομπές


Τσαμπί
Κατηγορία:Δήμος Αγίου Νικολάου
Αυγό Λασιθίου

Το **Αυγό** ή **Οβό** ή ο **Γέρακας** είναι ακατοίκητη νησίδα της Κρήτης στο Βόρειο Κρητικό Πέλαγος η οποία βρίσκεται σε απόσταση 30 χιλιομέτρων (ή 19 ναυτικών μιλίων) βόρεια από τις ακτές του νησιού και έχει το ψηλότερο σημείο της στο 1 μέτρο. Την δεκαετία του 1980 αποτελούσε στόχο ναυτικών ασκήσεων βομβαρδισμού, κυρίως από το αμερικανικό θωρηκτό USS Iowa (BB-61).  

Το 2001 απογράφηκε για πρώτη φορά ως ξεχωριστός οικισμός στο τότε Τοπικό Διαμέρισμα Μιλάτου του τότε Δήμου Νεαπόλεως ενώ από το 2010 υπάγεται στην Κοινότητα Βραχασίου του Δήμου Αγίου Νικολάου. Σύμφωνα με την απογραφή 2021 δεν έχει απογραφεί κάτοικος όπως με αυτήν του 2011 και του 2001. 

## Παραπομπές


Κατηγορία:Ελληνικές βραχονησίδες
Αυγό
Κατηγορία:Νησίδες της Κρήτης
Κατηγορία:Δήμος Αγίου Νικολάου
Blue Moon (ταινία)

Το ***Blue Moon*** είναι Αμερικανικό βιογραφικό κωμικό δράμα του 2025 σε σκηνοθεσία του Ρίτσαρντ Λίνκλεϊτερ και σενάριο του Ρόμπερυ Κάπλοου, εμπνευσμένο από τα γράμματα της Ελίζαμπεθ Γουέιλαντ στον Λόρεντζ Χαρτ. Στην ταινία πρωταγωνιστούν οι Ήθαν Χοκ, Μάργκαρετ Κουάλεϊ, Μπόμπι Καναβάλε και Άντριου Σκοτ. Η πλοκή ακολουθεί τον Χαρτ όσο αναλογίζεται τον εαυτό του στην πρεμιέρα του *Oklahoma!*, ένα νέο μιούζικαλ του πρώην συναδέλφου του, Ρίτσαρντ Ρότζερς.

Το *Blue Moon* έκανε την παγκόσμια του πρεμιέρα στο βασικό διαγωνιστικό μέρος του 75ου Διεθνούς Φεστιβάλ Κινηματογράφου Βερολίνου στις 18 Φεβρουαρίου, όπου κέρδισε την Αργυρή Άρκτο για Καλύτερη Ερμηνέια Β΄ Ρόλου για τον Σκοτ. Στις 83ες Χρυσές Σφαίρες, έλαβε υποψηφιότητες για Καλύτερη Ταινία – Μιούζικαλ ή Κωμωδία και Καλύτερου Ηθοποιού για τον Χοκ. Στα 98α Βραβεία Όσκαρ, ο Κάπλοου έλαβε υποψηφιότητα για Καλύτερο Πρωτότυπο Σενάριο και ο Χοκ για Α΄ Ανδρικό Ρόλο.

Κυκλοφόρησε στους κινηματογράφους στις Ηνωμένες Πολιτείες από την Sony Pictures Classics στις 17 Οκτωβρίου 2025 και έλαβε θετικά σχόλια από τους κριτικούς.

## Ηθοποιοί και χαρακτήρες
* Ήθαν Χοκ ως Λόρεντζ Χαρτ
* Μάργκαρετ Κουάλεϊ ως Ελίζαμπεθ Γουέιλαντ
* Μπόμπι Καναβάλε ως Έντι
* Άντριου Σκοτ ως Ρίτσαρντ Ρότζερς
* Τζόνα Λις ως Μόρτι Ρίφκιν
* Σάιμον Ντιλέινι ως Όσκαρ Χάμερσταϊν II
* Κίλιαν Σάλιβαν ως Στίβεν Σόντχαϊμ
* Πάτρικ Κένεντι ως Ε. Μπ. Γουάιτ
* Τζον Ντοράν ως Γουίγκι
* Αν Μπρόγκαν ως Φρίντα Χαρτ
* Ντέιβιντ Ρολ ως Τζορτζ Ρόι Χιλ

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 2025
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 2020
Κατηγορία:Αμερικανικές μουσικές δραματικές ταινίες
Κατηγορία:Αμερικανικές ταινίες συσχετιζόμενες με ΛΟΑΤ
Κατηγορία:Ταινίες παραγωγής Sony Pictures Classics
Κατηγορία:Ταινίες σχετικά με τον αλκοολισμό
Ιασιώνη του Χέλντραϊχ

[μικρογραφία|Ιασιώνη του Χέλντραϊχ (''Jasione heldreichii''), [Λιμνοθάλασσα Επανομής|Ποταμός Επανομής, Ν. Θεσσαλονίκης]]
Το είδος **Ιασιώνη του Χέλντραϊχ** (επιστημονική ονομασία *Jasione heldreichii*) είναι φυτό της ελληνικής και βαλκανικής χλωρίδας που ανήκει στην οικογένεια των Καμπανουλοειδών (Campanulaceae).

## Ετυμολογία
Το όνομα του γένους *Jasione* (Ιασιώνη) προέρχεται από την αρχαία ελληνική λέξη ἰασιώνη, η οποία αναφέρεται σε ένα φυτό που περιέγραψε ο Θεόφραστος. Η ρίζα πιθανώς συνδέεται με τη λέξη ἴασις (θεραπεία), υποδηλώνοντας παλιές φαρμακευτικές χρήσεις. Το όνομα του είδους *heldreichii*, δόθηκε προς τιμήν του Τέοντορ Χέρμαν φον Χέλντραϊχ (1822–1902), του σπουδαίου Γερμανού βοτανολόγου που έζησε και εργάστηκε στην Ελλάδα, ανακαλύπτοντας εκατοντάδες νέα είδη της ελληνικής χλωρίδας.

## Γεωγραφική Κατανομή
Είναι είδος με βαλκανική εξάπλωση. Εκτείνεται στη Βουλγαρία, τη Βόρεια Μακεδονία και την Αλβανία, ενώ στην Ελλάδα συναντάται κυρίως στην Κεντρική και Βόρεια Ελλάδα (Ήπειρος, Μακεδονία, Θράκη, Θεσσαλία).

## Οικολογία
Αναπτύσσεται σε βραχώδεις θέσεις, αλπικά και υποαλπικά λιβάδια, καθώς και σε ανοιχτά δάση κωνοφόρων. Συχνά το συναντάμε σε πυριγενή ή σερπεντινικά εδάφη, δείχνοντας μια προτίμηση σε εδάφη με ιδιαίτερη χημική σύσταση. Ωστόσο, το είδος παρουσιάζει μια αξιοσημείωτη οικολογική πλαστικότητα, εμφανιζόμενο επίσης σε αμμοθίνες σε ακτές του Βορείου Αιγαίου (π.χ. Θράκη, Χαλκιδική), και σε ορισμένες περιοχές της Μαύρης Θάλασσας (Βουλγαρία, Ρουμανία), όπου φτάνει μέχρι το επίπεδο της θάλασσας.

## Περιγραφή Φυτού
Είναι μια πολυετής ή διετής πόα που φτάνει συνήθως σε ύψος τα 10-30 εκατοστά. Τα φύλλα είναι στενά, επιμήκη, συνήθως με κυματιστά περιθώρια και καλύπτονται από μικρές τρίχες. Στη βάση της ανθοταξίας υπάρχουν φυλλώδη βράκτια που την περιβάλλουν. Τα άνθη του είναι μικρά, γαλάζια ή βιολετί, συγκεντρωμένα σε πυκνές, σφαιρικές κεφαλές (σκιάδια) που μοιάζουν με μικρές "μπάλες". Ανθίζει συνήθως από τον Ιούνιο έως τον Αύγουστο, ανάλογα με το υψόμετρο, προσελκύοντας ποικιλία εντόμων (επικονιαστές) όπως μέλισσες και πεταλούδες.

## Παραπομπές


## Πηγές

* Lafranchis T. & Sfikas G. 2001, Flowers of Greece (Vol. 2)
* Strid A. & Tan K. 1991, Mountain Flora of Greece (Vol. 2)
* Tutin et al. 2005, Flora Europaea Vol 5, Cambridge University Press
Absolute Universe

Το **Absolute Universe** (**AU**) είναι εκδοτικό σήμα αμερικανικών βιβλίων κόμικς εκδιδόμενων από τη DC Comics υπό την επίβλεψη του Σκοτ Σνάιντερ. Τα κόμικς τοποθετούνται σε ένα κοινό σύμπαν το οποίο ορίζεται ως Alpha-World στο πολυσύμπαν των DC Comics, περιλαμβάνοντας επανασχεδιασμένες και εκσυγχρονισμένες εκδοχές των χαρακτήρων της εταιρείας από το Σύμπαν της DC.  

Το εκδοτικό σήμα αποτελεί μέρος της πρωτοβουλίας DC All In, κάνοντας το ντεμπούτο του μετά το crossover *Absolute Power* (2024). Ξεκίνησε εκείνη τη χρονιά με την κυκλοφορία των σειρών *Absolute Batman*, *Absolute Wonder Woman* και *Absolute Superman* τα οποία βρίσκονται σε εξέλιξη. Το 2025 ξεκίνησαν οι σειρές *Absolute Flash* και *Absolute Green Lantern*, μαζί με τη μίνι σειρά *Absolute Martian Manhunter*.

## Παραπομπές


Κατηγορία:DC Comics
Κατηγορία:Κόμικς υπερηρώων
Κατηγορία:Αμερικανικά κόμικς
Κατηγορία:Φανταστικά σύμπαντα
Βίγια δε Σαατσίλα

Η **Βίγια δε Σαατσίλα** (ισπανικά: *Villa de Zaachila*) είναι δήμος στην πολιτεία Οαχάκα του νότιου Μεξικού.
Έχει πληθυσμό 46.464 σύμφωνα με την απογραφή του 2020. και έκταση 81,4 km2, με πυκνότητα πληθυσμού 570,8/km2. 
Βρίσκεται στο διαμέρισμα Σαατσίλα (Οαχάκα) της περιφέρειας Βάγιες Σεντράλες της Οαχάκα.
Ο Δήμος ιδρύθηκε στις 15 Μαρτίου 1825.

## Δημογραφία

## Παραπομπές


## Εξωτερικοί σύνδεσμοι
* 

Κατηγορία:Δήμοι της Οαχάκα
Γιογκάνα

Η **Γιογκάνα** (ισπανικά: *Yogana*) είναι δήμος στην πολιτεία Οαχάκα του νότιου Μεξικού.
Έχει πληθυσμό 1.245 σύμφωνα με την απογραφή του 2020, και έκταση 65,7 km2, με πυκνότητα πληθυσμού 18,9/km2. 
Βρίσκεται στο διαμέρισμα Εχούτλα (Οαχάκα) της περιφέρειας Βάγιες Σεντράλες της Οαχάκα.
Ο Δήμος ιδρύθηκε στις 23 Οκτωβρίου 1891.

## Δημογραφία

## Παραπομπές


## Εξωτερικοί σύνδεσμοι
* 

Κατηγορία:Δήμοι της Οαχάκα
Στάφορντ Χάουαρντ

Ο σερ **Εδουάρδος Στάφορντ Χάουαρντ,** Iππότης Ταξιάρχης Λουτρού, Ειρηνοδίκης, Υπολοχαγός Διοικητής, αγγλ.: *sir Edward Stafford Howard, KCB, DL, JP* (28 Νοεμβρίου 1851 – 8 Απριλίου 1916) ήταν Βρετανός Φιλελεύθερος πολιτικός και δικαστής.

## Υπόβαθρο και εκπαίδευση
Μέλος της ισχυρής Οικογένειας Χάουαρντ με επικεφαλής τον δούκα του Νόρφολκ, ο Χάουαρντ ήταν ο 2ος γιος του Ερρίκου Χάουαρντ του Γκρέυστοουκ, γιου του λόρδου Ερρίκου Χάουαρντ-Μολινέ-Χάουαρντ και ανιψιός του Βερνάρδου Χάουαρντ 12ου δούκα του Νόρφολκ. Η μητέρα του ήταν η Σάρλοτ Καρολίνα Τζορτζίνα Λονγκ, κόρη του Ερρίκου Λόους Λονγκ και της Αικατερίνης Λονγκ από το Χάμπτον Λοτζ του Σάρεϋ. Ήταν ο νεότερος αδελφός του Ερρίκου Χάουαρντ βουλευτή του Πέρνιθ, και ο μεγαλύτερος αδελφός του λόρδου Χάουαρντ του Πένριθ.  Σπούδασε στο σχολείο Χάροου και στο κολέγιο Τρίνιτυ του Κέιμπριτζ.  Κλήθηκε να γίνει δικηγόρος στο Ίνερ Τεμπλ.

## Πολιτική σταδιοδρομία
Ο Χάουαρντ εισήλθε στο Κοινοβούλιο ως ένας από τους δύο αντιπροσώπους του Κάμπερλαντ Ιστ σε επαναληπτικές εκλογές το 1876, μία έδρα που κατείχε μέχρι το 1885, όταν η εκλογική περιφέρεια καταργήθηκε βάσει του Νόμου Ανακατανομής των Εδρών του 1885.  Στις γενικές εκλογές του 1885 εξελέγη βουλευτής για το Θόρνμπερυ, μέχρι την ήττα του στις εκλογές του 1886.  Διετέλεσε για λίγο Υφυπουργός Εξωτερικών για την Ινδία από τον Απρίλιο έως τον Ιούλιο του 1886, στην βραχύβια 3η κυβέρνηση του Γουλιέλμου Έουαρτ Γκλάντστοουν. Ο Χάουαρντ αργότερα ήταν Ανώτερος Επίτροπος των Αλσών και Δασών της Αυτού Μεγαλειότητας. Διορίστηκε Σύντροφος του Τάγματος του Λουτρού (CB) στις Τιμητικές Διακρίσεις Γενεθλίων του 1900,  και Ιππότης Ταξιάρχης του Λουτρού (KCB) στις Τιμητικές Διακρίσεις Γενεθλίων του 1909. Διετέλεσε δήμαρχος της πόλης Λανέλι από το 1913 έως το 1916.  Διετέλεσε Εκκλησιαστικός Επίτροπος από το 1914 έως το τέλος του. Ήταν επίσης Ειρηνοδίκης και Υποδιοικητής Διοικητής (DL) του Γκλόστερσιρ. 

## Οικογένεια
μικρογραφία|150εσ|Η Κάθριν Μεριέλ (Αλκυόνη), λαίδη Στέπνεϋ-Χάουαρντ (1876–1952), ως παιδί.

Ο Χάουαρντ νυμφεύτηκε πρώτα τη λαίδη Ρέιτσελ Άννα Τζορτζίνα, κόρη του Ιωάννη Κάμπελ 2ου κόμη Κάουντορ, το 1876. Απεβίωσε το 1906, αφήνοντας πίσω έναν γιο και δύο κόρες: 

* Ρουθ Έβελιν (1877–1962)· παντρεύτηκε πρώτα στο Μπρόμπτον Οράτορυ στις 5 Φεβρουαρίου 1903 τον Γκάρντνερ Σεμπάστιαν Μπάζλεϋ (1863–1911), γιο του σερ Θωμά Μπάζλεϋ βαρονέτου, του Κάστρου Χάθεροπ,  και απέκτησε πέντε παιδιά, συμπεριλαμβανομένου του σερ Θωμά Μπάζλεϋ, 3ου βαρονέτου και μελλοντικών βαρονέτων· και έπειτα το 1913 τον διοικητή Φραγκίσκο Κάρολο Κάντογκαν (1885–1970), της οικογένειας Κάντογκαν, και απέκτησε άλλα δύο παιδιά, συμπεριλαμβανομένης της Ενριέτ λαίδης Άμπελ Σμιθ.
* σερ Άλγκαρ (1880–1970), αξιωματούχος Θυρεών στο Κολέγιο των Θυρεών στο Λονδίνο.
* Αλιανόρ Ρέιτσελ (1886–1974)· παντρεύτηκε το 1913 τον ταγματάρχη Αρθούρο Ούγο Μπράμπαζον Τάλμποτ-Πόνσονμπυ (1885–1952), και έκανε μία κόρη.

### Η λαίδη Χάουαρντ Στέπνεϋ

#### Η μικρότερη κόρη

#### Ο μικρότερος γιος

## Σημειώσεις

## Αναφορές

## Εξωτερικοί σύνδεσμοι
* 

Κατηγορία:Οικογένεια Χάουαρντ (αγγλική αριστοκρατία)
Σαποτιτλάν Λαγούνας

Η **Σαποτιτλάν Λαγούνας** (ισπανικά: *Zapotitlán Lagunas*) είναι δήμος στην πολιτεία Οαχάκα του νότιου Μεξικού.
Έχει πληθυσμό 3.382 σύμφωνα με την απογραφή του 2020, και έκταση 305,4 km2, με πυκνότητα πληθυσμού 11,1/km2. 
Βρίσκεται στο διαμέρισμα Σιλακαγιοάπαμ (Οαχάκα) της περιφέρειας Μιστέκα της Οαχάκα.
Ο Δήμος ιδρύθηκε στις 6 Μαΐου 1826.

## Δημογραφία

## Παραπομπές


## Εξωτερικοί σύνδεσμοι
* 

Κατηγορία:Δήμοι της Οαχάκα
Μαρτίρες δε Τακουμπαία

Η **Μαρτίρες δε Τακουμπαία** (ισπανικά: *Mártires de Tacubaya*) είναι δήμος στην πολιτεία Οαχάκα του νότιου Μεξικού.
Έχει πληθυσμό 1.446 σύμφωνα με την απογραφή του 2020, και έκταση 57,5 km2, με πυκνότητα πληθυσμού 25,1/km2. 
Βρίσκεται στο διαμέρισμα Χαμιλτεπέκ (Οαχάκα) της περιφέρειας Κόστα της Οαχάκα.
Ο Δήμος ιδρύθηκε στις 16 Νοεμβρίου 1912.

## Δημογραφία

## Παραπομπές


## Εξωτερικοί σύνδεσμοι
* 

Κατηγορία:Δήμοι της Οαχάκα
Μασατλάν Βίγια δε Φλόρες

Η **Μασατλάν Βίγια δε Φλόρες** (ισπανικά: *Mazatlán Villa de Flores*) είναι δήμος στην πολιτεία Οαχάκα του νότιου Μεξικού.
Έχει πληθυσμό 12.722 σύμφωνα με την απογραφή του 2020, και έκταση 182,2 km2, με πυκνότητα πληθυσμού 69,8/km2. 
Βρίσκεται στο διαμέρισμα Τεοτιτλάν (Οαχάκα) της περιφέρειας Κανιάδα της Οαχάκα.
Ο Δήμος ιδρύθηκε στις 15 Μαρτίου 1825.

## Δημογραφία

## Παραπομπές


## Εξωτερικοί σύνδεσμοι
* 

Κατηγορία:Δήμοι της Οαχάκα
Νατιβιδάδ (Οαχάκα)

Η **Νατιβιδάδ** () είναι δήμος στην πολιτεία Οαχάκα του νότιου Μεξικού.
Έχει πληθυσμό 498 σύμφωνα με την απογραφή του 2020, και έκταση 2,2 km2, με πυκνότητα πληθυσμού 226,4/km2. 
Βρίσκεται στο διαμέρισμα Ιστλάν (Οαχάκα) της περιφέρειας Σιέρρα Νόρτε της Οαχάκα.
Ο Δήμος ιδρύθηκε στις 27 Μαΐου 1939.

## Δημογραφία

## Παραπομπές


## Εξωτερικοί σύνδεσμοι
* 

Κατηγορία:Δήμοι της Οαχάκα
Ρεφόρμα δε Πινέντα

Η **Ρεφόρμα δε Πινέντα** (ισπανικά: *Reforma de Pineda*) είναι δήμος στην πολιτεία Οαχάκα του νότιου Μεξικού.
Έχει πληθυσμό 2.660 σύμφωνα με την απογραφή του 2020, και έκταση 33,4 km2, με πυκνότητα πληθυσμού 79,6/km2. 
Βρίσκεται στο διαμέρισμα Χουτσιτάν (Οαχάκα) της περιφέρειας Ιστμό της Οαχάκα.
Ο Δήμος ιδρύθηκε στις 25 Δεκεμβρίου 1926.

## Δημογραφία

## Παραπομπές


## Εξωτερικοί σύνδεσμοι
* 

Κατηγορία:Δήμοι της Οαχάκα
Δράσι Λασιθίου

Το **Δράσι** είναι σχεδόν ακατοίκητος οικισμός της Κρήτης στην Περιφερειακή Ενότητα Λασιθίου.

## Γενικά στοιχεία
Το Δράσι βρίσκεται βορειοανατολικά της Δίκτης, σε ένα πολύ μικρό οροπέδιο κοντά στη Νεάπολη από όπου περνάει ο δρόμος που ενώνει τη Νεάπολη με το Οροπέδιο Λασιθίου και στο οποίο οι κάτοικοι των γύρω περιοχών καλλιεργούσαν από παλιά σιτηρά (γι' αυτό υπάρχουν ακόμα ίχνη από παλιούς ανεμόμυλους) σε υψόμετρο 350 μέτρων. Απέχει περίπου 14 χιλιόμετρα Δ.-ΒΔ. από τον Άγιο Νικόλαο (έδρα του δήμου), 7 χιλιόμετρα Ν. από το κέντρο της Νεάπολης και 3 χιλιόμετρα ΝΔ. από τις Βρύσες. Έχουν εντοπιστεί  αρχαιολογικά ευρήματα (14ος-1ος αιώνας π.Χ.) που μαρτυρούν πως η ευρύτερη περιοχή των Βρυσών έχει κατοικηθεί από τα προϊστορικά χρόνια. 

## Διοικητικά - πληθυσμιακά στοιχεία
Αναφέρεται επίσημα, ως ξεχωριστός οικισμός, για πρώτη φορά το 1981 να απογράφεται στην τότε κοινότητα Βρυσών. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τις Βρύσες και το Γιοφύρι αποτελούν την Κοινότητα Βρυσών, που υπάγεται στην Δημοτική Ενότητα Νεαπόλεως του Δήμου Αγίου Νικολάου και σύμφωνα με την απογραφή 2021 απογράφηκε 1 μόνο κάτοικος ενώ με αυτήν του 2011 κανένας. Οι απογραφές πληθυσμού μετά τον Β' Παγκόσμιο πόλεμο είναι: 

## Παραπομπές


Δράσι
Κατηγορία:Δήμος Αγίου Νικολάου
Νίκος Νεγρεπόντης

Ο **Νίκος Νεγρεπόντης** (Σμύρνη, 1906 - Καισαριανή, 1 Μαΐου 1944) ήταν κομμουνιστής, συνδικαλιστής και δημοτικός σύμβουλος Καβάλας. Ήταν ένας από τους 200 Έλληνες κομμουνιστές που εκτελέστηκαν την Πρωτομαγιά του 1944 στο Σκοπευτήριο της Καισαριανής.

## Βιογραφία
Ο Νίκος Νεγρεπόντης γεννήθηκε το 1906 στη Σμύρνη από εύπορη οικογένεια. Ο πατέρας του Ματθαίος διατηρούσε εμπορικό κατάστημα στη Σμύρνη και είχε συνολικά επτά παιδιά. Ήρθε ως πρόσφυγας στην Ελλάδα το 1922 μετά την Μικρασιατική καταστροφή και εγκαταστάθηκε με την οικογένειά του στην Καβάλα.

Από τα νεανικά του χρόνια εργάστηκε ως καπνεργάτης και δραστηριοποιήθηκε στο συνδικαλιστικό κίνημα. Έγινε μέλος του καπνεργατικού συνδικάτου, ενώ παράλληλα εντάχθηκε στην ΟΚΝΕ και αργότερα έγινε μέλος του ΚΚΕ.

Τον Φεβρουάριο του 1934 εξελέγη δημοτικός σύμβουλος Καβάλας, με δήμαρχο τον Μήτσο Παρτσαλίδη. Όμως η κυβέρνηση του Παναγή Τσαλδάρη καθαίρεσε το δημοτικό συμβούλιο τρεις μήνες μετά την εκλογή του με την δικαιολογία ότι «μετέτρεψαν το δημαρχείο σε κομμουνιστικό άντρο» και εκτόπισε τα μέλη του με τον Ιδιώνυμο νόμο του 1929 στον Αϊ Στράτη.

Την άνοιξη του 1937 η δικτατορία Μεταξά τον μετέφερε μαζί με άλλους εξόριστους του Αϊ Στράτη στην Ακροναυπλία. 

Το 1943 μεταφέρθηκε στο στρατόπεδο συγκέντρωσης Λάρισας και κατόπιν στο στρατόπεδο συγκέντρωσης του Χαϊδαρίου. Εκτελέστηκε από τους Γερμανούς την Πρωτομαγιά του 1944 στο Σκοπευτήριο Καισαριανής μαζί με τους 200 Έλληνες κομμουνιστές. Κατά τη διάρκεια της εκτέλεσης μαζί με τους άλλους συντρόφους του φώναξαν *"Ζήτω η Ελλάδα"*, *"Ζήτω το ΚΚΕ"*.

Τάφηκε μαζί με τους υπόλοιπους εκτελεσμένους στο Τρίτο Νεκροταφείο Αθηνών.

## Παραπομπές


## Πηγές

* Δοκίμιο Ιστορίας του ΚΚΕ, Α' τόμος 1919-1949, εκδόσεις Σύγχρονη Εποχή, Αθήνα 2012
* Ιστορία της Αντίστασης 1940-45, εκδόσεις Αυλός, Αθήνα 1979
* 

Κατηγορία:Έλληνες κομμουνιστές
Κατηγορία:Έλληνες συνδικαλιστές
Κατηγορία:Εκτελεσθέντες αντιστασιακοί
Ξερά Ξύλα Λασιθίου

Τα **Ξερά Ξύλα** είναι ακατοίκητος οικισμός της Κρήτης στην Περιφερειακή Ενότητα Λασιθίου.

## Γενικά στοιχεία
Τα Ξερά Ξύλα βρίσκονται στο Επάνω Μιραμπέλλο, βόρεια του όρους Σταυρός σε υψόμετρο 400 μέτρων ενώ απέχουν περίπου 22 χιλιόμετρα ΒΔ. από τον Άγιο Νικόλαο (έδρα του δήμου) και 9 χιλιόμετρα Β.-ΒΑ. από τη Νεάπολη. Είναι γνωστά από την Μονή Αγίου Γεωργίου Ξερών Ξύλων που είναι μετόχι της Μονής Αγίου Γεωργίου Επανωσήφη και αποτελείται από τον τρουλωτό ναό του Αγίου Γεωργίου, ο οποίος περιβάλλεται φρουριακά από κελιά κι ένα διώροφο ηγεμονικό. 

Αναφέρονται επίσημα, ως ξεχωριστός οικισμός, το 1961 να απογράφονται στην κοινότητα Νεαπόλεως. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, ανήκει στην Κοινότητα Νεαπόλεως, που υπάγεται στην Δημοτική Ενότητα Νεαπόλεως του Δήμου Αγίου Νικολάου και σύμφωνα με την απογραφή 2021 δεν απογράφησαν κάτοικοι όπως και με αυτήν του 2011. 

## Εξωτερικοί σύνδεσμοι

* Μονή Αγίου Γεωργίου Ξερών Ξύλων στον ιστότοπο golden-greece.gr.

## Παραπομπές


Περάμπελα
Κατηγορία:Δήμος Αγίου Νικολάου
Εκτελεστικό Γιουάν

Το **Εκτελεστικό Γιουάν** (κινεζικά:   行政院  Xíngzhèng Yuàn) είναι ο εκτελεστικός κλάδος της κυβέρνησης της Δημοκρατίας της Κίνας, η οποία παλαιότερα κυβερνούσε την ηπειρωτική Κίνα έως το 1949.

Το Εκτελεστικό Γιουάν ιδρύθηκε το 1928. Σύμφωνα με τα τροποποιημένα άρθρα του συντάγματος, επικεφαλής του Εκτελεστικού Γιουάν είναι ο Πρωθυπουργός, ο οποίος κατέχει τη θέση του αρχηγού της κυβέρνησης και έχει την εξουσία να διορίζει μέλη στο υπουργικό συμβούλιο. Παράλληλα, ο Πρόεδρος της Δημοκρατίας της Κίνας είναι ο αρχηγός του κράτους υπό το ημιπροεδρικό σύστημα, ο οποίος διορίζει τον Πρωθυπουργό και προτείνει τα μέλη του υπουργικού συμβουλίου. Ο Πρωθυπουργός μπορεί να απομακρυνθεί με πρόταση δυσπιστίας από την πλειοψηφία του Νομοθετικού Γιουάν, μετά την οποία ο Πρόεδρος μπορεί είτε να παύσει τον Πρωθυπουργό είτε να διαλύσει το Νομοθετικό Γιουάν και να προκηρύξει νέες εκλογές.

## Οργάνωση και δομή

Του Εκτελεστικού Γιουάν ηγείται ο Πρωθυπουργός και περιλαμβάνει τον Αντιπρόεδρο της κυβέρνησης, δεκατέσσερις υπουργούς, διάφορους προέδρους επιτροπών και πέντε έως εννέα υπουργούς χωρίς χαρτοφυλάκιο. Ο Αντιπρόεδρος, οι υπουργοί και οι πρόεδροι διορίζονται από τον Πρόεδρο της Δημοκρατίας της Κίνας κατόπιν εισήγησης του Πρωθυπουργού.

Ο σχηματισμός του, ως ένας από τους πέντε κλάδους («Γιουάν») της κυβέρνησης, προήλθε από τις Τρεις Αρχές του Λαού, τη συνταγματική θεωρία του Σουν Γιατ-σεν, αλλά προσαρμόστηκε συνταγματικά με την πάροδο των ετών για να ανταποκριθεί στην κατάσταση της Δημοκρατίας της Κίνας μέσω αλλαγών στους νόμους και στο Σύνταγμα της Δημοκρατίας της Κίνας.

## Μέλη
### Ηγεσία

## Σχέση με το Νομοθετικό Γιουάν
Το Συμβούλιο του Εκτελεστικού Γιουάν πρέπει να παρουσιάζει στους Βουλευτές μια ετήσια δήλωση πολιτικής και μια διοικητική έκθεση. Η Νομοθετική Επιτροπή μπορεί επίσης να καλεί μέλη του Συμβουλίου του Εκτελεστικού Γιουάν για ερωτήσεις.

Όποτε υπάρχει διαφωνία μεταξύ του Νομοθετικού και του Εκτελεστικού Γιουάν, η Νομοθετική Επιτροπή μπορεί να εκδώσει ψήφισμα ζητώντας από το Εκτελεστικό Γιουάν να τροποποιήσει την εν λόγω πολιτική πρόταση. Το Εκτελεστικό Γιουάν μπορεί, με τη σειρά του, να ζητήσει από τους Βουλευτές επανεξέταση. Στη συνέχεια, εάν το Νομοθετικό Γιουάν εμμείνει στο αρχικό ψήφισμα, ο πρωθυπουργός πρέπει να συμμορφωθεί ή να παραιτηθεί.

## Κτίριο του Εκτελεστικού Γιουάν
Το κτίριο του Εκτελεστικού Γιουάν χτίστηκε το 1940 ως το νέο δημαρχείο για την Ταϊπέι. Μετά την παράδοση της Ταϊβάν στη Δημοκρατία της Κίνας το 1945, το δημαρχείο της Ταϊπέι μεταφέρθηκε και το κτίριο παραχωρήθηκε για να στεγάσει την επαρχιακή κυβέρνηση της Ταϊβάν. Έγινε το κτίριο του Εκτελεστικού Γιουάν το 1957.

Το κτίριο είναι ανοιχτό για το κοινό από το 2003 και είναι προσβάσιμο σε κοντινή απόσταση με τα πόδια από τον Κεντρικό Σταθμό της Ταϊπέι.

## Δείτε επίσης

*Πρόεδρος της Δημοκρατίας της Κίνας

## Παραπομπές

## Εξωτερικοί σύνδεσμοι
* Επίσημη ιστοσελίδα

Κατηγορία:Πολιτική της Ταϊβάν
Φαρμακευτική αλλεργία

μικρογραφία|Αλλεργική αντίδραση στο αντιβιοτικό Cefaclor.
Οι **φαρμακευτικές αλλεργίες** είναι οι ανεπιθύμητες αντιδράσεις του ανοσοποιητικού συστήματος σε φάρμακα, οι οποίες εμφανίζονται όταν το σώμα αναγνωρίζει λανθασμένα ένα φάρμακο ως επιβλαβές. Τα συμπτώματα κυμαίνονται από ήπια αντίδραση, όπως κνίδωση, εξανθήματα και κνησμό, έως απειλητική για τη ζωή αναφυλαξία, η οποία περιλαμβάνει δυσκολία στην αναπνοή, πρήξιμο στο λαιμό και, σε σοβαρές περιπτώσεις, σοκ. Συνήθεις παράγοντες ενεργοποίησης περιλαμβάνουν αντιβιοτικά όπως η πενικιλίνη, αντισπασμωδικά φάρμακα και ΜΣΑΦ.

Οι αλλεργίες σε φαρμακευτικά σκευάσματα συνήθως εμφανίζονται μέσα σε λίγα λεπτά έως ώρες (άμεσα) ή ημέρες έως εβδομάδες (καθυστερημένα) μετά την έκθεση. Οι σοβαρές αντιδράσεις, όπως η αναφυλαξία, συχνά εμφανίζονται εντός 1 ώρας, ενώ οι καθυστερημένες αντιδράσεις, όπως τα δερματικά εξανθήματα, μπορεί να εμφανιστούν ημέρες αργότερα. Τα συμπτώματα μπορεί να μην εμφανιστούν κατά την πρώτη δόση (φάση ευαισθητοποίησης), αλλά συχνά εμφανίζονται ταχέως κατά την επόμενη έκθεση.

Οι ήπιες αντιδράσεις μπορεί να υποχωρήσουν γρήγορα μετά τη διακοπή του φαρμάκου. Τα εξανθήματα και άλλες αντιδράσεις μπορεί να διαρκέσουν 10 ημέρες ή, σε σοβαρές περιπτώσεις, αρκετές εβδομάδες.

Η διάγνωση περιλαμβάνει τη λήψη ενός λεπτομερούς ιατρικού ιστορικού και μερικές φορές δερματικά τεστ ή διαβαθμισμένες/αυξανόμενες ευαισθητοποιήσεις στο αλλεργιογόνο. Η θεραπεία περιλαμβάνει τη διακοπή της φαρμακευτικής αγωγής, και τη λήψη αντιισταμινικών, κορτικοστεροειδών και επινεφρίνης σε περίπτωση σοβαρών αντιδράσεων.

## Παραπομπές


Κατηγορία:Ανοσοποιητικό σύστημα
Χίρτενμπεργκερ M6C-210

Το **Χίρτενμπεργκερ M6C-210** (***Hirtenberger M6C-210***) είναι ελαφρύς όλμος, που ανήκει στην σειρά όλμων Μ6 της αυστριακής εταιρείας Hirtenberger Defense Systems.

Ο όλμος είναι εξοπλισμένος με δύο συσκευές σκόπευσης και χαρακτηρίζεται από την υψηλή κινητικότητά του, η οποία έρχεται να καλύψει τις ανάγκες πυρός κατά τη διάρκεια ταχείας ανάπτυξης, προωθημένων στρατευμάτων ή μικρών μονάδων, όπως εκείνες που συμμετέχουν σε ειδικές επιχειρήσεις. Μπορεί να φέρει όλους τους σύνηθες τύπους βλημάτων όλμου διαμετρήματος 60mm.

Χωρίς τα υποστηρικτικά πόδια που διαθέτουν οι όλμοι προορισμένοι για χρήση από σταθερές θέσεις, οι όλμοι της σειράς M6C λειτουργούν με την πλάκα βάσης να εδράζεται στο έδαφος, ενώ ένας στρατιώτης στηρίζει τον σωλήνα κοντά στο στόμιο. Ένας και μόνο στρατιώτης μπορεί να χειριστεί αυτόν τον όλμο με ελάχιστη ειδική εκπαίδευση, γεγονός που τον καθιστά όπλο πεζικού επιπέδου ομάδας, θυσιάζοντας μέρος της ακρίβειας προς όφελος της φορητότητας.

Ο όλμος έχει βεληνεκές που υπερβαίνει τα 2.000 μέτρα, ανάλογα με το βάρος του βλήματος και τη γόμωση προώθησης που χρησιμοποιείται.

## Παραπομπές

## Εξωτερικοί σύνδεσμοι

* Σελίδα περί όλμων 60 χιλιοστών της *Hirtenberger Defence Systems*, αρχειοθετημένη από το Internet Archive. (στα Αγγλικά)
Κατηγορία:Όπλα
Ως Αιδώ (συγκρότημα)

Οι **Ως Αιδώ** ήταν ελληνικό μουσικό σχήμα της hip hop σκηνής που ιδρύθηκε το 2003 στην Αθήνα. Αποτελούνταν από τους Νεκτάριο Καραγιάννη (γνωστό ως Soulnek) και Δημήτρη Καντάρη στους στίχους και την ερμηνεία, καθώς και τον Χρήστο Λαϊνά στη μουσική παραγωγή. Οι δύο πρώτοι προέρχονταν από το συγκρότημα ΝΕΒΜΑ, ενώ ο Λαϊνάς είχε διατελέσει μέλος των Ονειροπαγίδα.

## Ιστορικό
Το συγκρότημα δημιουργήθηκε το 2003, μετά την αποχώρηση των Καραγιάννη και Καντάρη από τους ΝΕΒΜΑ.

Το 2005 συμμετείχαν στη συλλογή *One People*, στην οποία περιλαμβάνονταν επίσης ο Οδυσσέας των Razastarr, Deadlock, Κάπιοι, Βομβιστές Συνείδησης και DJ Vinyl. Η συλλογή παρουσιάστηκε ως προωθητική κυκλοφορία για επερχόμενες δισκογραφικές δουλειές των συμμετεχόντων καλλιτεχνών και διανεμήθηκε σε ζωντανές εμφανίσεις στην Αθήνα και τη Θεσσαλονίκη.

Το 2006 κυκλοφόρησε το ομώνυμο άλμπουμ *Ως Αιδώ*, από την Ηχότρον Productions.

Το άλμπουμ έλαβε θετική κριτική από το μουσικό site *Avopolis*, το οποίο σημείωσε ότι το σχήμα συνδύαζε στοιχεία funk, soul και ηλεκτρονικής μουσικής με hip hop βάση.

Σύμφωνα με αρχειοθετημένη έκδοση της επίσημης ιστοσελίδας του συγκροτήματος, υπήρξε πρόθεση για δεύτερη δισκογραφική κυκλοφορία, χωρίς να ακολουθήσει ολοκληρωμένο άλμπουμ. Επίσης, ήταν διαθέσιμα τα κομμάτια «Ασπρόμαυρο Τοπίο (Remix)» και «Μοιάζει με βόλτα», τα οποία δεν εντάχθηκαν σε επίσημη δισκογραφική έκδοση.

Το 2016 αναρτήθηκε διαδικτυακά instrumental εκδοχή του ομώνυμου άλμπουμ, καθώς και ακυκλοφόρητη εκδοχή του τραγουδιού «Ξεχάσαμε τα απλά», μέσω της επίσημης σελίδας του συγκροτήματος στο SoundCloud.

## Συναυλιακή δραστηριότητα και συνεργασίες
Οι Ως Αιδώ ανέπτυξαν συναυλιακή παρουσία σε μουσικές σκηνές της Αθήνας και άλλων πόλεων. Ενδεικτικά εμφανίστηκαν στο χιπ χοπ φεστιβάλ Θεσσαλονίκης THHF, στο φεστιβάλ στο Κύτταρο και στην Ημέρα της μουσικής στην Πλατεία Κλαυθμώνος. Το 2017 πραγματοποίησαν συγκυριακή επανεμφάνιση στην τελευταία ζωντανή εμφάνιση των Razastarr.

Το συγκρότημα συμμετείχε στον δίσκο *Έπεται συνέχεια* του Σκηνοθέτη (FF.C), καθώς και στο τραγούδι «Ξεχάσαμε τα απλά» σε συνεργασία με τους Ταφ Λάθος και Αλλοπρόσαλλο (Ψυχόδραμα 07).

Επιπλέον, εμφανίζονται στο ντοκιμαντέρ για την ελληνική hip hop σκηνή *Ρυθμοί και Ρίμες* του Νίκου Σκαρέντζου.

## Δισκογραφία

* 2006 – *Ως Αιδώ*

## Παραπομπές

Κατηγορία:Ελληνικά hip hop συγκροτήματα
Κατηγορία:Ελληνικά μουσικά συγκροτήματα
Κατηγορία:Μουσικά συγκροτήματα από την Αθήνα
Βιολάντα (εταιρεία)

Η **Βιολάντα** (ΒΙΟΛΑΝΤΑ Α.Ε.) είναι ελληνική επιχείρηση που δραστηριοποιείται στον τομέα των τροφίμων. Ιδρύθηκε στις 28 Μαΐου του 2003 από τον Κωνσταντίνο Τζιωρτζιώτη με σκοπό την παραγωγή μπισκότων και ζυμαρικών, και εδρεύει στα Τρίκαλα.

Το 2026 η εταιρεία είχε δύο εργοστάσια τα οποία παρήγαγαν χιλιάδες τόνους μπισκότων και πωλούνταν σε περίπου 40 χώρες εκτός της Ελλάδας. Η εταιρεία ξεκίνησε από έναν συνοικιακό φούρνο. Επιτυγχάνοντας υψηλές πωλήσεις και τζίρο που ξεπερνούσε τα 40 εκατομμύρια ευρώ, η εταιρεία είχε εδραιωθεί ως μια από τις κεντρικές εταιρείες στον χώρο της, ανταγωνιζόμενη εταιρείες όπως η Παπαδοπούλου και η Elbisco.

Στις 26 Ιανουαρίου 2026 έλαβε χώρα έκρηξη στο κεντρικό εργοστάσιο της εταιρείας, στοιχίζοντας τη ζωή σε πέντε εργαζόμενες. Παρά τις προειδοποιήσεις των εργαζομένων, η εταιρεία δεν έλαβε τα απαραίτητα μέτρα για να αποτρέψει την οσμή προπανίου στα καλώδια όπου προκλήθηκε η έκρηξη.

## Παραπομπές

Κατηγορία:Ελληνικές επιχειρήσεις
Πλουμής Σωτηρόπουλος

Η **Πλουμής Σωτηρόπουλος (Ploumis Sotiropoulos)** είναι ελληνική κτηματομεσιτική εταιρεία που εδρεύει στην Αθήνα. Δραστηριοποιείται στον τομέα της διαχείρισης και διαμεσολάβησης ακινήτων.

## Ιστορικό
Η εταιρεία ιδρύθηκε το 1924. Με αφορμή τη συμπλήρωση εκατό ετών λειτουργίας το 2024, πραγματοποιήθηκε εκδήλωση στο Ζάππειο Μέγαρο.

## Δραστηριότητα
Το αντικείμενο εργασιών της εταιρείας αφορά την αγοραπωλησία και μίσθωση ακινήτων στην Ελλάδα. Σύμφωνα με δημοσιεύματα του οικονομικού και κλαδικού τύπου, στο χαρτοφυλάκιο της εταιρείας περιλαμβάνονται οικιστικά ακίνητα, επαγγελματικοί χώροι και τουριστικές μονάδες.

Γεωγραφικά, η εταιρεία δραστηριοποιείται:
* Στην περιοχή της Αττικής (Κέντρο Αθήνας, Νότια Προάστια Αθηνών και Βόρεια προάστια Αθηνών)
* Σε νησιωτικές περιοχές, όπως οι Κυκλάδες (Μύκονος, Τήνος, Άνδρος), οι Σποράδες (Σκιάθος) και το Ιόνιο Πέλαγος (Κέρκυρα)

## Παραπομπές

## Εξωτερικοί σύνδεσμοι
* el/ Επίσημη Ιστοσελίδα της Πλουμής Σωτηρόπουλος

Κατηγορία:Ελληνικές εταιρείες
Κατηγορία:Εταιρείες με έδρα την Αθήνα
Κατηγορία:Κτηματομεσιτικές εταιρείες
Φραθιάς Λασιθίου

Ο **Φραθιάς** ή **Φραθιά** είναι σχεδόν ακατοίκητος οικισμός της Κρήτης στην Περιφερειακή Ενότητα Λασιθίου.

## Γενικά στοιχεία
Ο Φραθιάς βρίσκεται προς τα παράλια του Βόρειου Κρητικού Πελάγους, σε υψόμετρο 330 μέτρων ενώ απέχει περίπου 26 χιλιόμετρα βορειοδυτικά από τον Άγιο Νικόλαο (έδρα του δήμου) και 12 χιλιόμετρα βόρεια από τη Νεάπολη. Αναφέρεται επίσημα, μετά την Τουρκοκρατία και την Ένωση της Κρήτης με την Ελλάδα, να προσαρτάται στην κοινότητα Βουλισμένης. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, ανήκει στην Κοινότητα Αγίου Αντωνίου, που υπάγεται στην Δημοτική Ενότητα Νεαπόλεως του Δήμου Αγίου Νικολάου και σύμφωνα με την απογραφή 2021 απογράφησαν 3 κάτοικοι. Οι απογραφές πληθυσμού είναι: 

## Παραπομπές


Φραθιάς
Κατηγορία:Δήμος Αγίου Νικολάου
Δημήτρης Γεροντόπουλος

Ο **Δημήτρης Γεροντόπουλος** είναι Έλληνας ειδικός ωρολογοποιός (master watchmaker), εκπαιδευτής και διεθνής σύμβουλος στον τομέα της υψηλής ωρολογοποιίας. Είναι ο ιδρυτής του πρώτου πιστοποιημένου Κέντρου Διά Βίου Μάθησης για την Ωρολογοποιία στην Ελλάδα.

## Εκπαίδευση και Πιστοποιήσεις
Ο Γεροντόπουλος εκπαιδεύτηκε στο διεθνούς φήμης ινστιτούτο **WOSTEP Foundation** (Watchmakers of Switzerland Training and Educational Program) στο Νοσατέλ της Ελβετίας. Κατέχει επίσης την επαγγελματική αναγνώριση "Licence" από τον γαλλικό εθνικό φορέα **ENIC-NARIC**, γεγονός που του επιτρέπει την άσκηση και διδασκαλία του επαγγέλματος σε ευρωπαϊκό επίπεδο.

## Επαγγελματική Σταδιοδρομία

### Εκπαιδευτική Δραστηριότητα
Ίδρυσε τη σχολή **Watchmaking** στην Αθήνα, η οποία αποτελεί τον πρώτο ιδιωτικό φορέα στην Ελλάδα που παρέχει δομημένη εκπαίδευση στην επισκευή και συντήρηση μηχανικών ρολογιών σύμφωνα με τα ελβετικά πρότυπα. Το έργο του έχει αναγνωριστεί από τον ειδικό τύπο ως προσπάθεια αναβίωσης μιας τέχνης που τείνει να εκλείψει.

### Διεθνής Συμβουλευτική και Projects
Η δραστηριότητά του επεκτείνεται διεθνώς, λειτουργώντας ως τεχνικός σύμβουλος και εκπαιδευτής:

* **Βουλγαρία:** Συνεργάζεται με την εταιρεία **BESHA**, τον επίσημο αντιπρόσωπο της **Rolex** στη Σόφια, αναλαμβάνοντας την οργάνωση του τεχνικού τμήματος και την εκπαίδευση του προσωπικού.
* **ΗΠΑ και Βαλκάνια:** Από το 2021 παρέχει συμβουλευτικές υπηρεσίες σε εταιρείες στις Ηνωμένες Πολιτείες (όπως η M&G Jewelers) και έχει ιδρύσει τεχνικές οντότητες στην **Ουγγαρία** και τη **Σερβία** για τη βελτιστοποίηση εργαστηριακών ροών.

## Δημοσιεύσεις και Τύπος
Έχει παραχωρήσει πλήθος συνεντεύξεων και τεχνικών αναλύσεων σε εξειδικευμένα περιοδικά, όπως το **Chronos Plus**, αναλύοντας τις σύγχρονες τάσεις στην υψηλή ωρολογοποιία.

## Παραπομπές

## Εξωτερικοί σύνδεσμοι

* Επίσημη Ιστοσελίδα Watchmaking.gr

## Παραπομπές
Χονδροβολάκοι Λασιθίου

Οι **Χονδροβολάκοι** είναι ακατοίκητος οικισμός της Κρήτης στην Περιφερειακή Ενότητα Λασιθίου και τον Δήμο Αγίου Νικολάου.

## Γενικά στοιχεία
Οι Χονδροβολάκοι βρίσκονται στις πλαγιές του όρους Κάδιστος σε υψόμετρο 415 μέτρων ενώ απέχει περίπου 27 χιλιόμετρα βόρεια από τον Άγιο Νικόλαο (έδρα του δήμου - μέσω Φουρνής) και 4 χιλιόμετρα νοτιοδυτικά από τον Σκινιά. 

Αναφέρεται επίσημα, μετά την Τουρκοκρατία και την Ένωση της Κρήτης με την Ελλάδα, το 1925 να προσαρτάται στην τότε κοινότητα Βρουχά, μέχρι το 1940 οπότε σταμάτησε να απογράφεται ενώ άρχισε πάλι το 1961 Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τον Σκινιά, τον Άγιο Γεώργιο, τον Βάλτο και τα Βλιχάδια αποτελούν την Κοινότητα Σκινιά, που υπάγεται στη Δημοτική Ενότητα Αγίου Νικολάου του Αγίου Νικολάου και σύμφωνα με την απογραφή 2021 δεν απογράφησαν κάτοικοι όπως και με την απογραφή του 2011. Οι απογραφές πληθυσμού είναι:

## Εξωτερικοί σύνδεσμοι

* Χοντροβόλακοι: Σε αυτό το χωριό της Κρήτης σταμάτησε ο χρόνος (vid, pics) από την ηλεκτρονική εφημερίδα neakriti.gr.

## Παραπομπές


Χονδροβολάκοι
Κατηγορία:Δήμος Αγίου Νικολάου
Μυρωνικήτας Λασιθίου

Ο **Μυρωνικήτας** είναι ακατοίκητος οικισμός της Κρήτης στην Περιφερειακή Ενότητα Λασιθίου.

## Γενικά στοιχεία
Ο Μυρωνικήτας βρίσκεται κοντά στα παράλια του Βόρειου Κρητικού Πελάγους, σε υψόμετρο 150 μέτρων ενώ απέχει περίπου 22 χιλιόμετρα βόρεια από τον Άγιο Νικόλαο (έδρα του δήμου). 

Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τον Βρουχά και την Πλάκα αποτελούν την Κοινότητα Βρουχά, που υπάγεται στην Δημοτική Ενότητα Αγίου Νικολάου του Δήμου Αγίου Νικολάου και σύμφωνα με την απογραφή 2021 δεν απογράφησαν μόνιμοι κάτοικοι. Οι απογραφές πληθυσμού μετά τον Β' Παγκόσμιο πόλεμο είναι:

## Εξωτερικοί σύνδεσμοι

* Η πεζοπορική διαδρομή: Βρουχάς - Μυρωνικήτας - Φάρος Αφορεσμένου - Βίγλα - Βρουχάς στον ιστότοπο el.wikiloc.com.
* Εσπερινός της Ανάληψης στον Μυρωνικήτα από τον 104fm.gr.

## Παραπομπές


Μυρωνικήτας
Κατηγορία:Δήμος Αγίου Νικολάου
Βερμπάσκο το πτεριδοσχιδές

[μικρογραφία|Βερμπάσκο το πτεριδοσχιδές (''Verbascum pinnatifidum''), [Λιμνοθάλασσα Επανομής|Ποταμός Επανομής, Ν. Θεσσαλονίκης]]
Το **Βερμπάσκο το πτεριδοσχιδές** (επιστημονική ονομασία *Verbascum pinnatifidum*) είναι ένα είδος φλόμου που ανήκει στην οικογένεια των Σκροφουλαριοειδών (Scrophulariaceae).Το συγκεκριμένο είδος αναφέρεται συχνά ως ο «παραθαλάσσιος φλόμος» λόγω των ενδιαιτημάτων του.

## Ετυμολογία
Το όνομά του είδους (*pinnatifidum*) προέρχεται από το σχήμα των φύλλων του, τα οποία είναι πτεριδοσχιδή (βαθιά κομμένα σε λοβούς).

## Γεωγραφική Κατανομή
Το είδος έχει μια συγκεκριμένη γεωγραφική εξάπλωση που εκτείνεται από την Ελλάδα έως τη Δυτική Τουρκία, καθώς και από την Κριμαία έως τον Καύκασο.Στην Ελλάδα εντοπίζεται σε παραθαλάσσιες περιοχές, όπως για παράδειγμα στην Επανομή Θεσσαλονίκης.

## Οικολογία
Προτιμά αμμώδεις ακτές και παραθαλάσσιες περιοχές (littoral zones). Είναι ανθεκτικό στην αλατότητα και στον έντονο ηλιακό φωτισμό. Ως ημικρυπτόφυτο, επιβιώνει τον χειμώνα μέσω των οφθαλμών του που βρίσκονται στο επίπεδο του εδάφους.

## Περιγραφή φυτού
Είναι διετές φυτό (biennial) που αναπτύσσεται κυρίως στο εύκρατο βίωμα. Κατά τον πρώτο χρόνο σχηματίζει μια πυκνή ροζέτα φύλλων στο έδαφος και τον δεύτερο χρόνο αναπτύσσει τον ανθοφόρο βλαστό. Διαθέτει τα χαρακτηριστικά κίτρινα άνθη του γένους με πέντε πέταλα, διατεταγμένα σε όρθιες ταξιανθίες (στάχεις).Τα νήματα των στημόνων είναι καλυμμένα με λευκές ή κιτρινωπές τρίχες. Τα άνθη του εμφανίζονται κυρίως από τα μέσα Μαΐου έως και τον Ιούλιο.

## Παραπομπές


## Πηγές

* Davis, P. H. 1978: Flora of Turkey and East Aegean Islands 6
* Tutin, T. G., Heywood, V. H., Burges, N. A., Valentine, D. H., Walters, S. M. & Webb, D. A. (eds.) 1964–1980: Flora Europaea 1-5. – Cambridge: Cambridge University Press
* Polunin, O., 1980. *Flowers of Greece and the Balkans: A field guide*. Oxford: Oxford University Press.

Κατηγορία:Ελληνική χλωρίδα
Σαν Πέδρο Μιστεπέκ Ντιστρίτο 26

Η **Σαν Πέδρο Μιστεπέκ Ντιστρίτο 26** (ισπανικά: *San Pedro Mixtepec Distrito 26*) είναι δήμος στην πολιτεία Οαχάκα του νότιου Μεξικού.
Έχει πληθυσμό 972 σύμφωνα με την απογραφή του 2020, και έκταση 154,6 km2, με πυκνότητα πληθυσμού 6,3/km2 . Έδρα του δήμου είναι η πόλη Σαν Πέδρο Μιστεπέκ Ντιστρίτο 26. 
Βρίσκεται στο διαμέρισμα Μιαουατλάν της περιφέρειας Σιέρρα Σουρ της Οαχάκα.
Ο Δήμος ιδρύθηκε στις 15 Μαρτίου 1825.

## Δημογραφία

## Παραπομπές


## Εξωτερικοί σύνδεσμοι
* 

Κατηγορία:Δήμοι της Οαχάκα
Ακατλάν

Η **Ακατλάν** (ισπανικά: *Acatlán*) είναι δήμος στην πολιτεία Οαχάκα του νότιου Μεξικού.
Έχει πληθυσμό 45.167 σύμφωνα με την απογραφή του 2020, και έκταση 754,6 km2, με πυκνότητα πληθυσμού 59,9/km2 . Έδρα του δήμου είναι η πόλη Ακατλάν δε Πέρεζ Φιγκερόα. 
Βρίσκεται στο διαμέρισμα Τουστεπέκ της περιφέρειας Παπαλοαπάν της Οαχάκα.
Ο Δήμος ιδρύθηκε στις 25 Οκτωβρίου 1904.

## Δημογραφία

## Παραπομπές


## Εξωτερικοί σύνδεσμοι
* 

Κατηγορία:Δήμοι της Οαχάκα
Βαλερίο Τρουχάνο

Η **Βαλερίο Τρουχάνο** (ισπανικά: *Valerio Trujano*) είναι δήμος στην πολιτεία Οαχάκα του νότιου Μεξικού.
Έχει πληθυσμό 1.376 σύμφωνα με την απογραφή του 2020, και έκταση 54,7 km2, με πυκνότητα πληθυσμού 25,2/km2 . Έδρα του δήμου είναι η πόλη Βαλέριο Τρουχάνο. 
Βρίσκεται στο διαμέρισμα Κουικατλάν της περιφέρειας Κανιάδα της Οαχάκα.
Ο Δήμος ιδρύθηκε στις 23 Οκτωβρίου 1891.

## Δημογραφία

## Παραπομπές


## Εξωτερικοί σύνδεσμοι
* 

Κατηγορία:Δήμοι της Οαχάκα
Βίγια Τεζοατλάν

Η **Βίγια Τεζοατλάν** (ισπανικά: *Villa Tezoatlán*) είναι δήμος στην πολιτεία Οαχάκα του νότιου Μεξικού.
Έχει πληθυσμό 11.465 σύμφωνα με την απογραφή του 2020, και έκταση 486,6 km2, με πυκνότητα πληθυσμού 23,6/km2 . Έδρα του δήμου είναι η πόλη Ηρωική Πόλη Βίγια Τεσοατλάν δε Σεγούρα ι Λούνα. 
Βρίσκεται στο διαμέρισμα Ουαχουάπαν της περιφέρειας Μιστέκα της Οαχάκα.
Ο Δήμος ιδρύθηκε στις 6 Μαΐου 1826.

## Δημογραφία

## Παραπομπές


## Εξωτερικοί σύνδεσμοι
* 

Κατηγορία:Δήμοι της Οαχάκα
Γκουλατάο δε Χουάρεζ

Η **Γκουλατάο δε Χουάρεζ** (ισπανικά: *Guelatao de Juárez*) είναι δήμος στην πολιτεία Οαχάκα του νότιου Μεξικού.
Έχει πληθυσμό 657 σύμφωνα με την απογραφή του 2020, και έκταση 4,5 km2, με πυκνότητα πληθυσμού 146,0/km2 . Έδρα του δήμου είναι η πόλη Σαν Πάμπλο Γκουελατάο. 
Βρίσκεται στο διαμέρισμα Ιστλάν της περιφέρειας Σιέρρα Νόρτε της Οαχάκα.
Ο Δήμος ιδρύθηκε στις 30 Σεπτεμβρίου 1939.

## Δημογραφία

## Παραπομπές


## Εξωτερικοί σύνδεσμοι
* 

Κατηγορία:Δήμοι της Οαχάκα
Καντελαρία Λοσσίτσα

Η **Καντελαρία Λοσσίτσα** (ισπανικά: *Candelaria Loxicha*) είναι δήμος στην πολιτεία Οαχάκα του νότιου Μεξικού.
Έχει πληθυσμό 11.166 σύμφωνα με την απογραφή του 2020, και έκταση 181,0 km2, με πυκνότητα πληθυσμού 61,7/km2 . Έδρα του δήμου είναι η πόλη Καντελαρία Λοσίτσα. 
Βρίσκεται στο διαμέρισμα Ποτσούτλα της περιφέρειας Κόστα της Οαχάκα.
Ο Δήμος ιδρύθηκε στις 7 Δεκεμβρίου 1881.

## Δημογραφία

## Παραπομπές


## Εξωτερικοί σύνδεσμοι
* 

Κατηγορία:Δήμοι της Οαχάκα
Εβίλ

Το **Εβίλ** (, ) είναι γαλλική κοινότητα στο νομό της Μεζ, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μεζ
Κοινή Ταξιδιωτική Περιοχή

Η **Κοινή Ταξιδιωτική Περιοχή** (Αγγλικά:Common Travel Area,  Ιρλανδικά: C*omhlimistéar Taistil*, Ουαλικά: *Ardal Deithio Gyffredin*) είναι μια περιοχή ανοικτών συνόρων που περιλαμβάνει το Ηνωμένο Βασίλειο, συμπεριλαμβανομένης της Νήσου του Μαν και τις Αγγλονορμανδικές Νήσους και την Ιρλανδία. Τα Βρετανικά Υπερπόντια Εδάφη δεν περιλαμβάνονται. Διέπεται από μη δεσμευτικές συμφωνίες, η ΚΤΠ διατηρεί ελάχιστους συνοριακούς ελέγχους, επιτρέποντας εύκολη διέλευση για Βρετανούς και Ιρλανδούς πολίτες με περιορισμένα έγγραφα ταυτότητας, αν και με ορισμένες εξαιρέσεις. Η διατήρηση της ΚΤΠ απαιτεί συνεργασία μεταξύ των βρετανικών και ιρλανδικών αρχών μετανάστευσης.

Το 2014, οι βρετανικές και ιρλανδικές κυβερνήσεις ξεκίνησαν ένα δοκιμαστικό πρόγραμμα για την αναγνώριση των θεωρήσεων αμοιβαίας αναγνώρισης για ταξίδια εντός της ΚΤΠ. Από τον Αύγουστο του 2022, το πρόγραμμα αυτό επεκτείνεται σε Κινέζους και Ινδούς υπηκόους, αν και με περιορισμούς σε ορισμένες κατηγορίες θεωρήσεων. Οι υπήκοοι άλλων χωρών και οι κάτοχοι μη επιλέξιμων θεωρήσεων πρέπει να λάβουν ξεχωριστές θεωρήσεις και για τις δύο χώρες και δεν δικαιούνται εξαιρέσεις από τις θεωρήσεις διέλευσης εάν ταξιδεύουν μέσω του Ηνωμένου Βασιλείου προς την Ιρλανδία.

Από το 1997, η ιρλανδική κυβέρνηση έχει εφαρμόσει συστηματικούς ελέγχους ταυτότητας σε ταξιδιώτες αεροπορικών μεταφορών που φτάνουν από το Ηνωμένο Βασίλειο και επιλεκτικούς ελέγχους σε ταξιδιώτες θαλάσσης, με περιστασιακούς ελέγχους στα χερσαία σύνορα.

## Παραπομπές


Κατηγορία:Διεθνείς σχέσεις του Ηνωμένου Βασιλείου
Κατηγορία:Δίκαιο στο Ηνωμένο Βασίλειο
Κατηγορία:Πολιτική των Βρετανικών Νησιών
Κατηγορία:Μετανάστευση στο Ηνωμένο Βασίλειο